ऋषि कपूर का Oscar कनेक्शन आया सामने, Twitter पर फोटो हुई वायरल  
ऋषि कपूर ने किया ट्वीट
हॉलीवुड के मेकअप आर्टिस्ट संग फोटो की पोस्ट
ग्रेग कैनम को मिला है ऑस्कर
Oscars 2019: ऋषि कपूर (Rishi Kapoor) का ऑस्कर कनेक्शन सामने आ गया है. अरे हैरान मत होइए, ऋषि कपूर की कोई फिल्म ऑस्कर के लिए नहीं गई है. बल्कि उनका ऑस्कर पुरस्कारों (Oscar Awards 2019) से कनेक्शन दूसरा ही है. ऋषि कपूर ने अपने Twitter एकाउंट पर एक फोटो पोस्ट की है, जो उनकी फिल्म 'कपूर ऐंड संस (Kapoor & Sons)' की शूटिंग के दौरान की है. ऋषि कपूर इस फोटो में अपने चेहरे को चेंज करवाते नजर आ रहे हैं और इस काम को हॉलीवुड (Hollywood) के फेमस मेकअप आर्टिस्ट ग्रेग कैनम (Greg Cannom) दे रहे हैं. ग्रेग कैनम को Oscars 2019 में 'वाइस (Vice)' फिल्म के लिए ऑस्कर पुरस्कार से नवाजा गया है. 
 
Congratulations Greg Cannom for your fourth Oscar for the film Vice. You did Kapoor& Sons with me. Bravo! pic.twitter.com/R0f5y1a8Ue
 
91वें अकादेमी पुरस्कार (91st Academy Awards) में ग्रेग कैनम को यह उपलब्धि हासिल हुई है. बॉलीवुड एक्टर ऋषि कपूर (Rishi Kapoor) ने अपने ट्विटर एकाउंट पर ग्रेग कैनम को बधाई दी है क्योंकि 'कपूर ऐंड संस' में ग्रेग ने ऋषि कपूर को 90 वर्षीय बुजुर्ग बनाया था, और उनके इस मेकओवर को खूब पसंद भी किया गया था. ऋषि कपूर ने अपने ट्विटर एकाउंट पर लिखा हैः 'फिल्म 'वाइस' के जरिये अपना चौथा ऑस्कर पुरस्कार जीतने के लिए बधाई ग्रेग कैनम. आपने मेरे साथ 'कपूर ऐंड संस' की थी. शाबाश!' इस तरह ऋषि कपूर (Rishi Kapoor) ने उन्हें बधाई दी है. 
A post shared by neetu Kapoor. Fightingfyt (@neetu54) on Feb 20, 2019 at 6:06pm PST
ऋषि कपूर (Rishi Kapoor) की 'कपूर ऐंड संस (Kapoo & Sons)' 2016 में रिलीज हुई थी, और फिल्म में ऋषि कपूर की एक्टिंग को काफी पसंद किया गया था. ऋषि कपूर इन दिनों न्यूयॉर्क में इलाज करवा रहे हैं. ऋषि कपूर और नीतू कपूर पिछले साल सितंबर में अमेरिका गए थे, जहां 66 वर्षीय बॉलीवुड एक्टर का इलाज चल रहा है. हालांकि ऋषि कपूर किस तकलीफ से जूझ रहे हैं, इस बारे में अभी तक कोई जानकारी नही दी गई है. ऋषि कपूर से मिलने के लिए कई बॉलीवुड एक्टर अमेरिका जा चुके हैं. ऋषि कपूर सोशल मीडिया पर पूरी तरह एक्टिव हैं.